57. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΔΙΚΑΙΟΣΥΝΗΣ Αριθ. 97974 της 12/17 Οκτ. 1977 (ΦΕΚ Β' 1026) Περί μεταφοράς θέσεων του Κλάδου ΑΤ5 Κοινωνικών Λειτουργών Φυλακών και Σωφρονιστικών Καταστημάτων, εις τον Κλάδον ΑΡ5 Κοινωνικών Λειτουργών. Έχοντες υπ' όψει: 1)Τας διατάξεις του άρθρ. 17 παρ. 10 του Νόμ. 434/1976 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ.» και 2)την από 26 Σεπτ. 1977 γνωμοδότησιν του Πενταμελούς Υπηρεσιακού Συμβουλίου του Υπουργείου Δικαιοσύνης, αποφασίζομεν: Μεταφέρομεν τας υφισταμένας 3 κενάς θέσεις επί βαθμοίς 3ω ή 2ω του Κλάδου ΑΤ5 Κοινωνικών Λειτουργών Φυλακών και Σωφρονιστικών Καταστημάτων, εις τον Κλάδον ΑΡ5 Κοινωνικών Λειτουργών των αυτών Καταστημάτων. Η παρούσα δημοσιευθήτω δια της Εφημερίδος της Κυβερνήσεως. Σελ. 596,14 Τεύχος 649-Σελ. 118 6.Ι.β.57 Προσωπικό Φυλακών

[Source: greek_legal_code_raptarchis | Tokens: 873]